โกลด์แมน แซคส์ ยัน การเปิดตัวสัญญาบิตคอยน์ในตลาด CBOE ไม่กระทบอุปสงค์ทอง - FINNOMENA
โกลด์แมน แซคส์ออกรายงานระบุว่า การเปิดตัวสัญญาล่วงหน้าบิตคอยน์ในตลาด CBOE Global Markets Inc ไม่ได้ส่งผลกระทบต่ออุปสงค์ของทองแต่อย่างใด
24 พ.ย. 2563

โกลด์แมน แซคส์ออกรายงานระบุว่า การเปิดตัวสัญญาล่วงหน้าบิตคอยน์ในตลาด CBOE Global Markets Inc ไม่ได้ส่งผลกระทบต่ออุปสงค์ของทองแต่อย่างใด
เพราะบิตคอยน์ไม่สามารถมาแทนที่ความต้องการซื้อทองของนักลงทุน เนื่องจากนักลงทุนในบิตคอยน์ และทองมีความแตกต่างกัน
โดยนักลงทุนในทองจะถูกควบคุมโดยกฎหมายป้องกันการฟอกเงิน และกฎระเบียบต่อต้านการเป็นแหล่งเงินทุนให้แก่ผู้ก่อการร้าย ขณะที่ยังไม่เป็นที่ชัดเจนว่านักลงทุนในบิตคอยน์จะสามารถปฏิบัติตามกฎระเบียบดังกล่าวได้หรือไม่
ทั้งนี้ยังไม่มีการไหลออกอย่างมีนัยสำคัญของเม็ดเงินจากกองทุน ETF ทอง โดยกองทุน ETF ดังกล่าวได้แตะระดับสูงสุดนับตั้งแต่กลางปี 2556 เมื่อไม่นานมานี้
นอกจากนี้ โกลด์แมน แซคส์เปิดเผยว่า ลักษณะตลาดของทอง และสกุลเงินดิจิทัลมีความแตกต่างกันอย่างมาก โดยบิตคอยน์จะดึงดูดเม็ดเงินเก็งกำไรมากกว่าเมื่อเปรียบเทียบกับทอง
ที่มา : https://www.bloomberg.com/news/articles/2017-12-12/bitcoin-frenzy-poses-no-threat-to-bullion-goldman-sachs-says
แท็ก:
แชร์บทความ: